**ARGUMENT**

***TOSCA***

L'acció es desenvolupa a Roma, el juny de 1800.

**ACTE PRIMER**

**Església de Sant'Andrea della Valle, a Roma.**

L'església es troba deserta. Entra, tot corrent Angelotti (*Ah! Finalmente*), antic cònsol de la República Romana, qui ha aconseguit fugir del Castell de Sant'Angelo. La seva germana, la marquesa Attavanti, li ha fet arribar un missatge segons el qual trobarà en aquesta església, a la capella privada que posseeix en ella la família, una disfressa de dona per sortir de la ciutat. Angelotti busca nerviosament la clau de la capella als peus d'una imatge de la Verge. La troba, obre la tanca i s'amaga dintre.

Poc després entra el sagristà, un homenet nerviós i rondinaire (*E sempre lava!*). Ha cregut escoltar passes i ha suposat que era el pintor que, en un angle de l'església, està acabant un quadre que representa la Magdalena. Però no hi ha ningú. Per a estar-ne segur, el sagristà examina la cistella del menjar del pintor i veu amb satisfacció que està intacta: amb una mica de sort, podrà aviat apropiar-se del seu contingut.

En aquest moment s'escolta el toc de l'Àngelus i el sagristà, de genolls, inicia l'oració. Precisament aleshores arriba el pintor, Mario Cavaradossi, i descobreix el quadre que està pintant per continuar la seva feina. El sagristà es sorprèn al veure que la Magdalena del quadre s'assembla a una dama rossa i devota que fa uns dies va passar una bona estona pregant en aquell lloc (i que no era altra que la marquesa Attavanti, que havia vingut a deixar la disfressa i la clau pel seu germà). El pintor, atret per la seva bellesa, la va utilitzar com a model per al seu quadre. Mario agafa els pinzells i comença a pintar; de sobte, es deté per a contrastar el que està fent amb una miniatura de la seva estimada, Floria Tosca, que porta a sobre, reflexionant sobre la curiosa harmonia entre els ulls blaus i els cabells rossos de l’Attavanti, i la que existeix entre el cabell fosc i els ulls negres de Tosca, una consumada actriu i cantant, ídol de Roma (*Dammi i colori... Recondita armonia...*). Mentrestant, el sagristà rondina davant el caràcter faldiller del pintor, el qual és, en el seu parer, un volterià enemic del govern papal. Finalment el sagristà se'n va, no sense fer un altre cop d'ull a les provisions.

Angelotti, creient deserta l'església, obre la tanca de la capella. Cavaradossi es gira i el veu (*Gente là dentro!*); quan el reconeix es mostra disposat a ajudar-lo. Però en aquest moment se sent arribar Tosca i Cavaradossi, temen que ella, per la seva religiositat, pogués acabar delatant Angelotti si algun sacerdot li ho ordenés, prega al fugitiu que es torni a amagar de nou donant-li la cistella per què, mentrestant, mengi i renovi forces. Arriba Tosca (*Mario! Mario! Mario!*), convençuda d'haver escoltat Cavaradossi parlant amb una dona i quan ell ha aconseguit quasi calmar-la i va per sortir, veu el retrat de la Magdalena (*Chi è quella donna bionda lassù?*), cosa que torna a encendre la seva gelosia, doncs reconeix por la seva cabellera rossa, l’Attavanti. De nou el pintor assegura a Tosca que no té motius per estar gelosa i una altra vegada els dos canten el seu amor. Finalment Tosca admet que els seus gelós són un turment per a Cavaradossi i se'n va, no sense abans quedar amb ell per passar la nit a la casa de camp que el pintor té a les afores de Roma.

Quan Tosca ha marxat reapareix Angelotti (*È buona la mia Tosca*). Cavaradossi li aconsella que es refugiï a la seva casa de camp, des d'on podrà mirar d'abandonar els Estats Pontificis. De sobte, s'escolta el canó del Castell de Sant'Angelo: la fuga d'Angelotti ha estat descoberta. Cavaradossi decideix acompanyar ell mateix Angelotti a la casa per a prevenir qualsevol problema.

Acaben de marxar quan entra corrent el sagristà: venia a molestar al pintor amb la notícia d'una derrota de Bonaparte per part dels aliats del papa, però s'entristeix al veure que no es allà (*Sommo giubilo, Eccellenza!*). Entren els nois del cor, contentíssims perquè hi haurà Te Deum d'acció de gràcies i cobraran el doble. Però la seva alegria és interrompuda brutalment per la inesperada arribada del cap de la policia, el baró Scarpia, qui els recrimina el poc respecte al lloc sagrat (*Un tal baccano in chiesa!*). Procedeix seguidament, amb els seus esbirros, entre els quals es troba l'agent Spoletta, a registrar la capella Attavanti, que es troba inesperadament oberta, i a interrogar al sagristà. Aquest descobreix amb dolor que la cistella està buida i Scarpia no tarda en relacionar això amb la presencia del pintor, amb l'Attavanti retratada com a Magdalena i amb el fugitiu, el seu germà (*Or tutto è chiaro*).

En aquest moment torna Tosca; amb motiu de la victòria hi haurà festa al Palazzo Farnese i ella haurà de cantar davant l'il·lustre hoste del palau, la reina Maria Carolina de Nàpols. Per això venia a dir a Cavaradossi que acabaria més tard del previst. Scarpia, que coneix bé Tosca, li insinua que el pintor ha marxat amb la dama del quadre i Tosca, furiosa, decideix anar a sorprendre'ls a la casa de camp (*Ed io venivo a lui tutta dogliosa*). No volia Scarpia una altra cosa i envia Spoletta per què la segueixi i detingui a Angelotti si el troba allà (Tre sbirri, una carrozza).

Scarpia queda sol a l'església, a la que arriben fidels i nens cantors pel Te Deum. Un cardenal inicia la cerimònia, però Scarpia, que planeja no tan sols capturar a Angelotti sinó també fer seva Tosca, no es dóna compte fins molt tard de que la seva passió per ella li està fent oblidar Déu (*Tosca, mi dai dimenticare Iddio!*). Aleshores s'agenolla i s'uneix als càntics generals mentre baixa el teló.

**ACTE SEGON**

**Pis superior del palau Farnese.**

És de nit. Scarpia està sopant i reflexionant sobre l'amor. (*Tosca è un buen falco!*). Es reconeix incapaç d'escriure versos o desfer margarides i vol posseir a Tosca a la força (*Ha più forte sapore*). Ordena que aquesta es presenti quan acabi la seva cantata davant la reina. Arriba Spoletta amb la notícia de que Angelotti no ha estat trobat i Scarpia s'enfureix amb ell. Per a justificar-se, afirma, però, haver detingut a Cavaradossi, el que calma una mica a Scarpia. Aquest tracta d'interrogar al pintor amb el mètode clàssic d'alternar duresa amb aparent suavitat i formes educades. El pintor no confessa i Scarpia es disposa a fer-lo torturar quan arriba Tosca. Aquesta, interrogada al seu torn, no triga en cedir en escoltar els crits de dolor del pintor en plena tortura (*Nel pozzo, nel giardino!*).Angelotti està amagat en el pou que hi ha al jardí de la casa.

Tosca, amb la seva confessió, aconsegueix que li permetin veure Mario, trobant-lo mig desmaiat. Quan el pintor torna en sí, s'indigna davant la confessió de Tosca que Scarpia li ha fet saber amb crueltat (*M’hai tradito!*). Arriba Sciarrone amb la noticia de que realment Bonaparte ha guanyat als absolutistes a Marengo i Cavaradossi, no poden contenir-se, fa exclamacions d’alegria davant la propera fi de la tirania (*Vittoria! Vittoria!*). Scarpia ordena que el pres sigui preparat immediatament per a l'execució i es queda sol amb Tosca. Fa servir aleshores les seves dots d'amenaça i persuasió per tal que Tosca se li lliuri a canvi de la vida de Cavaradossi. Tosca es resisteix i invoca al Senyor en una amarga i íntima reflexió de caire religiós (*Vissi d’arte*), però els seus precs i plors son inútils i es veu obligada a cedir: serà seva, però abans exigeix un salconduit per a fugir dels Estats Pontificis amb Cavaradossi. Scarpia dóna ordres a Spoletta sa fi i efecte que l'execució de Cavaradossi sigui simulada, afegint enigmàticament "com vàrem fer amb el Comte Palmieri". Spoletta, que ho ha entès, se'n va i Scarpia, segur del seu triomf, es posa a escriure el salconduit (*E qual via scegliete?*).

Mentre escriu, Tosca, desesperada, s'ha aproximat a la taula on es troben encara les restes del sopar de Scarpia i s'apodera d'un esmolat ganivet. Quan Scarpia, triomfant, se li apropa (*Tosca, finalmente mia!*), Tosca li clava el punyal al pit i assisteix, entre horroritzada i exultant, a l'agonia del terrible cap que tota Roma temia. Després de col·locar un canelobre a cada costat del cadàver i un crucifix sobre el seu pit, Tosca s’allunya.

**ACTE TERCER**

**Terrassa superior del Castell de Sant'Angelo.**

Encara és de nit, però s’apropa ja el dia. Se sent el cant d'un pastor (*Io de’sospiri!*)i, quan comença a clarejar, se senten també campanes de les esglésies de Roma. Cavaradossi, conduit per un escamot de soldats, és entregat al carceller que li comunica que li queda només una hora de vida. El pintor, donant-li un anell com a recompensa, aconsegueix que el carceller li deixi escriure una carta a Tosca; mentre ho fa, recorda emocionat el passat tot acabant amb un commovedor adéu a la vida (*E lucevan le estelle*).

Spoletta entra amb Tosca i, segons el pactat, li permet assistir a l'execució simulada de Cavaradossi. Els dos amants poden així reunir-se i veure renéixer la seva esperança de viure una vida tranquil·la a l'exili (*O dolci mani mansuete e pure*). Tosca, que ha explicat a Mario tot el que ha fet, prega al seu amant que actuï amb naturalitat quan fingeixen afusellar-lo. Arriba per fi el moment: un oficial ordena els seus soldats que disparin contra el presoner. Spoletta impedeix que l'oficial doni el tir de gràcia al caigut i tots s'allunyen. Quan es queda sola amb ell, Tosca s'aproxima a Cavaradossi i li insta a que s'aixequi (*Presto, su! Mario!*), però s'adona amb horror de que l'execució no ha estat simulada: el pintor està mort al terra. És el darrer engany de Scarpia. Encara no ha tingut temps de reaccionar quan s'escolten veus a l'escala: la mort de Scarpia ha estat descoberta i Spoletta torna per a detenir a Tosca, amb l'ajuda de Sciarrone. Però Tosca no està disposada a caure a les seves mans: ràpidament puja a la muralla del castell i emplaçant a Scarpia a trobar-se amb ella davant el tribunal de Déu, es llença al buit davant la sorpresa de tothom (*O Scarpia, avanti a Dio!*).

***(9.977 caràcters amb espais)***